VENDIM
Nr. 622, datë 1.11.2017

PËR PËRCAKTIMIN E KRITEREVE DHE TË MASËS SË PËRFITIMIT TË
NDIHMËS FINANCIARE NЁ RAST VDEKJEJE, SЁMUNDJEJE OSE FATKEQËSIE
PЁR PUNONJЁSIT CIVILË TË AGJENCISЁ SЁ INTELIGJENCЁS DHE SIGURISЁ SЁ MBROJTJES

Në mbështetje të nenit 100 të Kushtetutës dhe të nenit 58, të ligjit nr. 65/2014, “Për Agjencinë e
Inteligjencës dhe Sigurisë sё Mbrojtjes”, me propozimin e ministrit të Mbrojtjes, Këshilli i Ministrave

VENDOSI:

1. Punonjësi civil i Agjencisë sё Inteligjencës dhe Sigurisë sё Mbrojtjes (AISM) ose familja e tij, nё rast vdekjeje, sëmundjeje të rëndë dhe për një kohë të gjatë ose dëmtimesh të rënda të pronës, si rezultat i një
fatkeqësie natyrore, përfiton ndihmë financiare tё menjëhershme, si më poshtë vijon:
a) 6 paga mujore të muajit të fundit, kur vdes;
b) 4 paga mujore të muajit të fundit, kur sëmuret rёndё dhe pёr njё kohё tё gjatë, e vërtetuar me
raport mjekësor;
c) 3 paga mujore të muajit të fundit, kur njёri nga familjarёt nё ngarkim tё tij vdes ose sëmuret rёndё
dhe pёr njё kohё tё gjatё, e vёrtetuar me raport mjekësor;
ç)	4 paga mujore të muajit të fundit, kur pёson dёmtime tё rёnda tё pronёs, si rezultat i një
fatkeqësie natyrore.
2. Kur punonjësi civil nё detyrë i AISM-së vdes, kjo agjenci organizon ceremoninë e rastit dhe
përballon shpenzimet e varrimit, sipas dokumenteve që justifikojnë shpenzimet.
3. Efektet financiare, qё rrjedhin nga zbatimi i kёtij vendimi, tё përballohen nga fondi i veçantë në
përputhje me aktet ligjore në fuqi.
4. Procedura dhe dokumentacioni i nevojshëm për dhënien e ndihmës financiare, në zbatim të këtij
vendimi, përcaktohen me udhëzim të ministrit të Mbrojtjes.
5. Ngarkohet ministri i Mbrojtjes për zbatimin e këtij vendimi.
Ky vendim hyn nё fuqi pas botimit nё Fletoren Zyrtare.

